**บทที่ 3**

**การประเมินสภาพแวดล้อมของ กศน.ตำบลเกาะเรียน**

การจัดทำแผนพัฒนาคุณภาพ กศน.ตำบลโดยใช้กระบวนการมีส่วนร่วมของบุคลากรที่เกี่ยวข้องซึ่งประกอบด้วยผู้บริหารกศน.อำเภอ ครู กศน.ตำบล กรรมการ กศน.ตำบล ตัวแทนภาคประชาชน ตัวแทนนักศึกษา ดำเนินการวิเคราะห์สภาพแวดล้อมของ กศน.ตำบลตามขั้นตอนดังนี้   
 **1. การประเมินสภาพแวดล้อมของ กศน.ตำบลเกาะเรียน** เพื่อทำให้ทราบถึงปัจจัยสภาพแวดล้อมต่างๆ ทั้งภายนอกและภายนอกโดยใช้ เทคนิค SWOT Analysis เพื่อวิเคราะห์จุดแข็ง (strength) จุดอ่อน(weakness) โอกาส (opportunity) และข้อจำกัด(threat) ของ กศน.ตำบลเกาะเรียน ซึ่งสรุปได้ดังนี้

**จุดแข็ง**

1.ครู กศน.ตำบลมีความมุงมั่นตั้งใจในการทำหน้าที่

2.สถานที่จัดตั้ง กศน.ตำบลเดินทางไปรับบริการได้สะดวก

3.ผู้บริหาร กศน.อำเภอให้การสนับสนุนและส่งเสริมการจัดกิจกรรมการเรียนการสอน

4.นโยบายของการจัดตั้ง กศน.ตำบลมีความชัดเจนและปฏิบัติได้

**จุดอ่อน**

1.ประชาชนในชุมชนไม่เข้าใจความหมายและความแตกต่างระหว่างการศึกษานอกระบบ การศึกษาตามอัธยาศัยและการศึกษาตลอดชีวิต  
 2.ประชาชนส่วนใหญ่มองการศึกษานอกระบบเป็นทางเลือกสุดท้ายไม่นิยมเรียน  
 3.ประชาชนในชุมชนมองผลผลิตของการศึกษานอกระบบยังไม่มีคุณภาพ  
 4.กลุ่มเป้าหมายการศึกษานอกระบบเป็นผู้ด้อยฐานะทางเศรษฐกิจไม่สามารถเข้ารับบริการ ร่วมกิจกรรมได้อย่างต่อเนื่อง  
 5.ขาดความพร้อมทางด้านสื่อเทคโนโลยีสารสนเทศ **โอกาส**

1. การจัดตั้ง กศน.ตำบลเป็นนโยบายสำคัญของกระทรวงศึกษาธิการ

2.สำนักงาน กศน.ได้เตรียมการจัดตั้งงบประมาณสนับสนุนด้านอาคารสถานที่และสื่อการเรียนการสอน

3.องค์กรปกครองส่วนท้องถิ่นให้ความสนใจต่อการพัฒนาด้านการศึกษาของประชาชน

**อุปสรรค**  
 1.มีหลายหน่วยงานที่สนับสนุนให้จัดตั้ง ศูนย์การเรียนชุมชนซึ่งมีรูปแบบการบริการประชาชนเช่นเดียวกับ กศน.ตำบล

2.ชุมชนยังมีปัญหาเรื่องยาเสพติด

**2. การกำหนดวิสัยทัศน์ พันธกิจ เป้าประสงค์** ของ กศน.ตำบลเกาะเรียนร่วมกันดังนี้

**วิสัยทัศน์** กศน.ตำบลเกาะเรียนมุ่งมั่นให้ประชาชนได้เรียนรู้ตลอดชีวิตอย่างมีคุณภาพ  
 **พันธกิจ**

1.จัดการศึกษาขั้นพื้นฐาน

2.จัดการศึกษาต่อเนื่อง

3.จัดการศึกษาตามอัธยาศัย

4.ผนึกกำลังภาคีเครือข่าย

**เป้าประสงค์**

1.ประชาชนได้เรียนรู้อย่างมีคุณภาพ

2.จัดการศึกษาต่อเนื่องได้สอดคล้องกับสภาพปัญหาและความต้องการของชุมชน

3.ประชาชนได้รับโอกาสในการเรียนรู้ตลอดชีวิต

4.ภาคีเครือข่ายมีส่วนร่วมในการจัดการศึกษานอกระบบและการศึกษาตามอัธยาศัย

**กลยุทธ์**

1.พัฒนาคุณภาพการจัดการศึกษาพื้นฐาน

2.พัฒนาคุณภาพการจัดการศึกษาต่อเนื่อง

3.พัฒนาคุณภาพการจัดการศึกษาตามอัธยาศัย

4.ส่งเสริมและพัฒนาประสิทธิภาพเครือข่าย

**วาระเร่งด่วนของ กศน.ตำบลเกาะเรียน ในระยะ 3 ปี ( 2555 – 2557)**

1.พัฒนาคุณภาพของ กศน.ตำบลให้มีความพร้อมในการเป็นแหล่งเรียนรู้ตลอดชีวิตของชุมชน

2.ปรับปรุงคุณภาพการจัดกิจกรรมการเรียนรู้ เน้นการจัดกิจกรรมการเรียนรู้ที่หลากหลาย ตอบสนองความต้องการของผู้เรียนที่มีธรรมชาติและข้อจำกัดแตกต่างกัน และยกระดับผลสัมฤทธิ์ของผู้เรียนเพื่อให้ผู้เรียนจบการศึกษาโดยมีคุณภาพด้านผลสัมฤทธิ์ตามเกณฑ์

3. พัฒนาคุณภาพของการจัดการศึกษาต่อเนื่องทั้งการจัดการศึกษาเพื่อพัฒนาอาชีพ เน้นการสร้างอาชีพในท้องถิ่น การศึกษาเพื่อพัฒนาทักษะชีวิต การศึกษาเพื่อพัฒนาสังคมและชุมชนที่สอดคล้องกับบริบทของท้องถิ่น เป็นไปตามความต้องการจำเป็นและสอดคล้องกับความต้องการของผู้รับบริการและกลุ่มเป้าหมาย

4. พัฒนาคุณภาพผู้เรียนทางด้านความเป็นประชาธิปไตย คุณธรรมจริยธรรม และปลอดจากสิ่งเสพติด เพื่อพัฒนาคุณภาพผู้เรียนการศึกษานอกระบบให้มีคุณภาพตามเกณฑ์

5. ส่งเสริมการรู้หนังสือ เน้นกลุ่มผู้ที่ลืมหนังสือและมีความจำเป็นต้องรื้อฟื้นเพื่อพัฒนาคุณภาพชีวิต

6. ส่งเสริมการอ่าน จัดกิจกรรมส่งเสริมการอ่านมุ่งสร้างให้เยาวชนและกลุ่มเป้าหมายในพื้นที่ ให้มีนิสัยรักการอ่าน จัดหาหนังสือคุณภาพที่มีคุณภาพดี และมีการจัดกิจกรรมเชิงรุกเข้าหากลุ่มเป้าหมาย โดยให้ กศน.ตำบลทุกแห่งใช้ส่วนหนึ่งของอาคารเป็นสถานที่จัดทำห้องสมุดประจำตำบล

7.พัฒนาห้องสมุดประจำตำบลให้มีบรรยากาศที่ดี และสามารถให้บริการแก่ประชาชนในตำบลบ้านเกาะเรียน

8. สร้างความร่วมมือกับเครือข่ายในการจัดการศึกษา เร่งสร้างความร่วมมือกับเครือข่าย ทั้งเครือข่ายร่วมจัดการศึกษานอกระบบ และเครือข่ายที่เป็นแหล่งเรียนรู้ เน้นแหล่งเรียนรู้ตามหลักปรัชญาของเศรษฐกิจพอเพียงและแหล่งเรียนรู้เพื่อการพึ่งพาตนเอง

9.จัดการศึกษาเพื่อสนับสนุนการก้าวเข้าสู่ประชาคมอาเซียน

10.สร้างกระบวนการเรียนรู้ด้านการคุ้มครองผู้บริโภค และขยายกิจกรรมลงสู่ชุมชนอย่างต่อเนื่อง